Diari Oficial de la Generalitat Valenciana


Sumari del DOGV 7302, del 24-06-2014 (2014/5524)

Notificació de la sentència dictada en el procediment de guarda i custòdia número 264/2014.
-------------------------------------------------------------------------------------------

### Dades del document

Número de DOGV
:   7302

Data del DOGV
:   24-06-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/5524


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en el procediment de guarda i custòdia número 264/2014. [2014/5524]  
Família, guarda, custòdia o aliments fill menor no matrimonial no consensuat 000264/2014  
Rafael Roselló Sobrevela, secretari del Jutjat de Primera Instància número 8 de València.  
Part demandant: Roxana Pacheco Fernández.  
Part demandada: Celso Arriaga León.  
Sobre: guarda, custòdia o aliments de fills menors no matrimonials no consensuats.  
En el juí a què es fa referència s'ha dictat la resolució que té la dispositiva literal següent:  
  
«Dispositiva  
Estime la demanda plantejada per Roxana Pacheco Fernández contra Celso Arriaga León, declarat en rebel·lia, sobre guarda, custòdia i aliments de fills menors, i acorde les mesures definitives següents, derivades del cessament de la convivència entre les parts:  
1. L'atribució de l'exercici exclusiu de la pàtria potestat sobre els fills menors, L. M. i B., a la mare, Roxana Pacheco Fernández.  
2. S'atribuïx la guàrdia i custòdia dels fills menors a la mare, Roxana Pacheco Fernández.  
3. No es fixa sistema de visites paternofilial, sense perjuí que el progenitor rebel, Celso Arriaga León, puga sol·licitar el mateix en el procediment adequat en benefici de la menor.  
4. Celso Arriaga León contribuirà com a prestació per aliments per a la filla menor i ho abonarà a la mare, Roxana Pacheco Fernández, en el compte bancari que esta designe, per mesos anticipats i dins dels cinc primers dies de cada mes, la quantitat mensual de 150 euros per cada fill, en total tres-cents euros (300 €), la suma pecuniària de la qual serà anualment actualitzada en relació amb l'índex de preus al consum, junt amb la mitat dels gastos de caràcter extraordinari de la menor, els necessaris en tot cas i els convenients amb el consentiment de l'altre progenitor o autorització judicial.  
Tot això sense que procedisca fer una expressa imposició de les costes processals d'este procediment a cap de les persones litigants.  
Així, esta és la meua sentència, que de conformitat amb el que disposen els articles 265 i 266 de la Llei Orgànica del Poder Judicial, cal anotar en el llibre corresponent la qual s'afegirà a les actuacions originals, i es notificarà a les parts i se'ls fa saber que en contra es podrà interposar en este Jutjat un recurs d'apel·lació, dins dels 20 dies següents a la seua notificació, prèvia consignació de la quantitat de 50 euros en el compte de consignacions d'este Jutjat, que pronuncie, mane i firme.»  
  
Atés que es desconeix el domicili o residència actuals de la part demandada, per resolució de 12 de juny de 2014, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat la publicació d'este edicte al tauler d'anuncis del jutjat i la seua publicació en el Diari Oficial de la Comunitat Valenciana, per a portar a efecte la diligència de notificació a Celso Arriaga León.  
  
  
València, 13 de juny de 2014.- El secretari judicial: Rafael Roselló Sobrevela.